Иван Пейчев
И няма да се върне…

chitanka.info

И няма да се върне

тишината,

огромната и мъртва

тишина

и няма никого

да обвинявам,

ще бъда само нежен

и добър,

ще бъда само сам,

ще те обичам

със моята безмилостна

любов.

Ти само не забравяй

тишината

осъдила

и мен и теб,

осъдила

човешкото ни щастие,

ти просто си

спомни за младостта ми.

Ти просто

забрави,

че аз не съм

могъл

да бъда само

един загубен спомен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.